ביכורה

ביכורה הוא מרכז כפרי בדרום עמק בית-שאן המשתייך למועצה אזורית עמק המעיינות, ונמצא כ-6 ק"מ דרומית לעיר בית שאן.

המרכז הוקם בשנת 1956. מקור השם הוא בפירות המבכירים (פירות שמקדימים להבשיל) בעמק בית שאן.

המרכז מספק שירותים ליישובים המקיפים אותו וסמוכים לו: רחוב, רוויה, שדי תרומות ותל תאומים, הידועים גם בשם "ישובי ביכורה", נכון לנובמבר 2022 מתגוררים  ביישובי ביכורה כ-2,050 תושבים.

מרכז ביכורה נמצא במרכז שבין 4 היישובים אותם הוא משרת, וכ-200 מטרים מהכניסה לתל תאומים.

בביכורה בית ספר יסודי (בית ספר ביכורה), מוסדות חינוך לגיל הרך, מתנ"ס, ואנדרטה לשלושה חללים מעמק חרוד ועמק יזרעאל שנפלו בספטמבר 1938, לאחר שרכבם עלה על מוקש.

בעבר הייתה במקום גם בריכת שחייה, אך היא ננטשה עם השנים.

ביוני 2003 בוצע בביכורה הפיגוע בשדי תרומות בו נרצח תושב היישוב אבנר מרדכי ונפצע קשה עובר אורח.

הערות שוליים

עמק בית שאן
מועצה אזורית עמק המעיינות
יישובים שהוקמו ב-1956
מרכזים אזוריים
כביש 90
קבוצת ביכורה